作者:裴度
標題:西池送白二十二東歸兼寄令狐相公聯句
內容:促坐宴回塘，送君歸洛陽。彼都留上宰，為我說中腸。——裴度威鳳池邊別，冥鴻天際翔。披雲見居守，望日拜封章。——劉禹錫春盡年華少，舟通景氣長。送行歡共惜，寄遠意難忘。——張籍東道瞻軒蓋，西園醉羽觴。謝公深眷眄，商皓信輝光。——行式舊德推三友，新篇代八行。——